Serbski kwas a kermuša w srjedźišću "Rěčneje swětłownje" we Wojerecach
Składnostnje „Rěčneje swětłownje”, stajneho serbskeho rozmołwneho koła we Wojerecach, je štwórtk, 22.9., wječor 16 zajimcow do bróžnje domu Domowiny přichwatało. Regionalna rěčnica Sonja Hrjehorjowa informuje, zo su wobdźělnicy z wulkim zajimom film wo serbskim kwasu w Ćisku z lěta 1950 hladali. Wězo dźěše w bjesadźe wo to, štó je na wobrazach widźeć a čeji prjedownicy to su a do kotrych wjeskow su so ludźo podali. Ale tež nałožki, kotrež so kołowokoło kwasa pokazachu, běchu tema zajimawych rozmołwow: Kak běše to tehdy, što z toho je so hač do dźensnišeho dźeržało?
Na přikład je scena filma pokazała, kak su wozy z kwasnymi hosćimi a z wěnom jěducy z cyrkwje před wjesku pozastali a towaršej běžitaj z piwowym karančkom tři króć wokoło wozow, na to móžachu so młody porik, družka a braška napić, doniž kadlej nimale wupity karan na zadnjej wósce njerozbištej – to měješe zbožo přinjesć. Rozmołwa wo nałožkach běše dobry zazběh do dalšeje temy – kermuša. Kožupanka Gabriela Linakowa je serbske přisłowa a teksty dokoławokoło kermuše přednošowała kaž „Widźiš-li kurjawu na łuce a na jězorach so warić, směš wěsće na rjane wjedro twarić.” Wšitcy je zhromadnje čitachu. So wě, zo su tež kaž na kwasach a na kermušach spěwali.
foto: Sonja Hrjehorjowa
Kommentare und Antworten
Sei der erste der kommentiert
Marcel Brauman/Braumann
nowinski rěčnik,
wosobinski referent předsydy
casnikarski powědaŕ,
wósobinski referent pśedsedarja
Pressesprecher,
persönlicher Referent des Vorsitzenden
Domowina z. t./
Domowina – Bund Lausitzer Sorben e. V.
Drježdźanska dróha 18 / Dresdener Str. 18,
02977 Wojerecy - Wórjejce / Hoyerswerda (HOYWOJ)
tel.: 03571 / 60 84 614,
0171 89 83 985
marcel.brauman@domowina.de
presse@domowina.de
szl_Latn szl_Latn szl_Latn nno_Latn deu_Latn deu_Latn ltz_Latn bos_Latn ces_Latn szl_Latn slv_Latn deu_Latn deu_Latn pol_Latn deu_Latn slv_Latn hau_Latn vec_Latn unk lim_Latn fra_Latn